Эххар, имам Шемала хала хьелаш х1иттийра, шен дагахь: Кунта-Хьаьжа суьдхойн массо а хаттарна жоп дала дезаш вара. Суьдхой декхарийлахь бара керла т1ерикъат юкъараллина зуламен ду я дац ала. Цо т1емалой малбо, я ца малбо, г1азотах шалхонаш кхуллу я ца кхуллу къасто. Эрсанахь меттиг кечйира и къийсамаш д1абахьа: цхьана аг1ор исс хьокха лаьттах буьйг1ира-царна т1е шар1а суьдан кхелахойн кортош ухкур ду ша уьш эшахь элира имама. Юьстах а баьккхина кхин цкъа хьокха ша буьйг1ира. Иза Кунта-Хьаьжина кечбина бара. Цу майданахь и кортош к1иранах кхаза дезаш дара кхечарна масал а хилла, юкъаралла галйохуш болчу.